### Beslutning

Svenning Mathiesen, Nora Jensen, Casper Thygesen, Bobby Carlsen og Ulla Rasmussen kunne tiltræde indstillingen med bemærkning om, at udvalget ønsker at diskutere fremme af el-delebiler ved en kommende drøftelse, eksempelvis i forbindelse med drøftelse af strategi for ladestandere. Herunder ønsker udvalget at drøfte hvilke tiltag, der hurtigt kan igangsættes for at fremme brugen af el-delebiler.

Caroline Simonsen kunne henholde sig til [adresse] oprindelige beslutningsforslag men bakker op om, at området tænkes sammen med Den Grønne Transportplan.

Sys Thomsen var forhindret i at deltage i udvalgets behandling af sagen.

**Beslutningsforslag fra [adresse]**

Aarhusianerne har store udfordringer med at få lov til at benytte offentligt tilgængelige, bæredygtige transportmuligheder i [adresse] som fx el-delebiler og almindelige elbiler.

Øges brugerandelen af el-delebilsordninger sænkes forbruget af biler drevet af fossile brændsler, og bilernes parkeringsbehov ligeså, fordi el-delebiler er i brug en større del af tiden fremfor at holdeparkeret.

Desværre benyttes p-pladser, hvor der i dag er placeret ladestandere beregnet til el-biler i stort omfang af fossildrevne køretøjer.

Det vil sige, at når du kommer til [adresse] centrum som el–bilist, vil det være svært at finde en ledigp-plads, hvor du kan lade din el-(dele)bil.

Situationen svækker både muligheden og incitamentet for en omstilling til eldrevne køretøjer og el-delebilsordninger. El-delebilsudbydere peger på, at vi i [adresse] på denne måde spænder ben for os selv og for at realisere vores klimastrategi hvad angår transport.

En rapport fra DTU peger på, at vi for hver el-delebil kan reducere behovet for fire fossildrevne biler i [adresse] centrum.

Vi foreslår derfor:

1. At p-pladser med ladestandere kun må benyttes af elbiler og el-delebiler

2. At der reserveres et passende antal p-pladser med ladestandere til elbiler og el-delebiler

3. At vi igangsætter tiltag, der vil muliggøre og styrke en udvikling, hvor flere borgere omstiller til eldrevne køretøjer fremfor fossildrevne køretøjer.

Venlig hilsen

Radikale Venstre

/Rabih Azad-Ahmad

/Eva Stefan Sørensen

**Indstilling fra Magistratsafdelingen for Teknik og Miljø**

**Indstilling om forslag fra [adresse] om at øge fossilfri privat transport**

Opfølgning på beslutningsforslag fra Radikale Venstre om fossilfri privat transport og bedre ressourceanvendelse.

### Resumé

Radikale Venstre stillede i februar 2019 et beslutningsforslag om at øge den fossilfrie private transport.

Teknik og Miljø anbefaler, at der arbejdes videre med emnet i regi af de kommende indsatser i den grønne transportplan, den strategiske energiplanlægning og i den kommende klimaplan 2021.

Med baggrund i et stort sagspres må Teknik og Miljø oplyse, at indstillingen er fremsendt 7 dage for sent i forhold til gældende retningslinjer

### Indstilling

Det indstilles:

At 1)     byrådets nuværende strategi for ladestandere i det offentlige rum fastholdes og at igangværende forsøg med reservation af to parkeringspladser til el-biler udvides til at omfatte alle steder med ladestandere.

At 2)     Teknik og Miljø følger udviklingen inden for elbilområdet og senest i 2021 fremsender en revideret strategi for området.

At 3)     der sættes fokus på fossilfri transport i de kommende indsatser i den grønne transportplan, den strategiske energiplanlægning og i den kommende klimaplan 2021

### Sagens forløb

20-02-2019 [adresse]
Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 20. februar 2019 om magistratsbehandling af forslaget.

 Sagen bedes tilbagesendt byrådet via Magistraten.
 15-05-2019 Teknik og Miljø
Beslutningsforslag besvaret med indstilling fra Magistratsafdelingen for Teknik og Miljø.
 29-05-2019 Borgmesterens Afdeling påtegning

Fremsendes til Magistraten.

Borgmesterens Afdeling bemærker, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget. Indstillingen skulle efter planen have været behandlet i Byrådet den 29. maj 2019.

Borgmesterens Afdeling har derudover ingen bemærkninger til indstillingen.

 03-06-2019 Magistraten

Fremsendes til [adresse] med bemærkning, at Magistraten i mødet den 3. juni 2019 anbefaler, at byrådet tiltræder Magistratsafdelingen for Teknik og Miljøs indstilling af 15. maj 2019 i overensstemmelse med påtegning af 29. maj 2019 fra Borgmesterens Afdeling.

Rådmand Johnnie Nørgaard henholder sig til det oprindelige forslag.

Jannie Pedersen var forhindret i at deltage i sagens behandling.

 12-06-2019 Aarhus Byråd

Fremsendes til Teknisk Udvalg til behandling i henhold til beslutning i byrådets møde den 12. juni 2019.

Ved den kommende temadrøftelse i Teknisk Udvalg ønsker Dansk Folkepartis byrådsgruppe at blive inviteret med.

 24-06-2019 Teknisk Udvalg

Svenning Mathiesen, Nora Jensen, Casper Thygesen, Bobby Carlsen og Ulla Rasmussen kunne tiltræde indstillingen med bemærkning om, at udvalget ønsker at diskutere fremme af el-delebiler ved en kommende drøftelse, eksempelvis i forbindelse med drøftelse af strategi for ladestandere. Herunder ønsker udvalget at drøfte hvilke tiltag, der hurtigt kan igangsættes for at fremme brugen af el-delebiler.

Caroline Simonsen kunne henholde sig til [adresse] oprindelige beslutningsforslag men bakker op om, at området tænkes sammen med Den Grønne Transportplan.

Sys Thomsen var forhindret i at deltage i udvalgets behandling af sagen.